Don Juan Manuel

Don Juan Manuel (Escalona, Gaztelako Erresuma, 1282ko maiatzaren 5a - Kordoba, 1348ko ekainaren 13a) Gaztelako idazle eta noblea izan zen, XIV. mendeko prosa-idazle oparoenetakoa Gaztelako literaturan. Erdi Aroko fikziozko prosaren ordezkari nagusietako bat izan zen, batez ere bere El conde Lucanor lanari esker, ipuin moralizatzaileen (exempla) multzoa.https://historia-hispanica.rah.es/biografias/24762-don-juan-manuel

 Biografia 
Don Juan Manuel bere garaiko gizonik aberats eta boteretsuenetako bat izan zen, eta, berak bakarrik mila zaldunen armada edukitzeaz gain, denbora batez, bere moneta propioa egitera iritsi zen, erregeek egiten zuten moduan. Don Juan Manuel Escalonako gazteluan jaio zen, gaur egungo Toledoko probintzian.https://www.escritores.org/biografias/394-don-juan-manuel Fernando III.aren biloba eta Alfontso X.aren iloba zen.

Arabiarren aurkako guduetan parte hartu zuen gaztetatik, eta politika-arazoetan murgildu zen gero.

Literatura-lanengatik da batez ere ezaguna, ondoko mendeko prosalari gaztelarren eredu izan baitzen. 

 Obra 
Don Juan Manuelen zortzi lan gordetzen dira; beste bost galdu egin dira. Gordetakoak hauek dira: 

 Crónica abreviada, 1325 baino lehen idatzita.
 Libro de la caza, 1325 eta 1326 artean egina.
 Libro del cavallero et del escudero (Zaldunaren eta ezkutariaren liburua), 1326 eta 1328 artean egina.
 Libro de los estados (Estatuen liburua), 1330.
 Libro del conde Lucanor (Lucanor kondearen eta Patronio zerbitzariaren etsenpluen liburua) , 1335. Ohiturei eta moralari buruzko berrogeita hamar ipuin dira, estilo bizian kontatuak.
 Tratado de la Asunción de la Virgen María, 1335 ondorengoa.
 Libro infinido, 1336 eta 1337 artean egina.
 Libro de las tres razones, lehen Libro de las armas izenburuaz ezaguna, 1345.

Halaber, Don Juan Manuelek idatzitako gutun asko ezagutzen dira. 1298tik 1347 arte idatzitako asko Andrés Giménez Soler kritikariak bildu zituen Epistolario liburuan.

 Erreferentziak 

 Kanpo estekak 
 :Biografia Historiaren Espainiako Errege Akademiaren webgunean.

Kategoria:Toledoko probintziako jendea
Kategoria:Espainiako idazleak
Kategoria:Gaztelako Erresumako noblezia
Kategoria:Espainiako Borgoina etxea
Kategoria:Espainiako ipuingileak
Kategoria:Espainiako saiakeragileak